पांच साल तक कानून की पढ़ाई ने मुझे हर समस्या के हल के लिए कानून की तरफ देखना सिखाया है। मुझे पता था कि कानून बहुत कमजोर है…जज के खिलाफ कानूनी लड़ाई शुरू ना कर पाने के बाद मुझे बहुत कायराना महसूस होता रहा। मैं बहुत कमजोर महसूस करती रही। हालांकि मुझ में अब भी उस बुजुर्ग के लिए कोई दुर्भावना नहीं है। मैं उनका जिंदगी भर का काम और इज्जत कठघरे में नहीं खड़ा करना चाहती। लेकिन इसके साथ ही मेरी ये भी जिम्मेदारी है कि दूसरी लड़कियों को वैसे हालात का सामना ना करना पड़े। लेकिन मुझे इसका कोई उपाय नजर नहीं आता। तमाम बहस, आंदोलन, नए कानून के बावजूद मुझे कोई हल नजर नहीं आता। इसने मेरी बेबसी बढ़ा दी है।